CELEX: 62007CA0073
Language: da
Date: 2008-12-16 00:00:00
Title: Sag C-73/07: Domstolens dom (Store Afdeling) af 16. december 2008 — Tietosuojavaltuutettu mod Satakunnan Markkinapörssi Oy og Satamedia Oy (anmodning om præjudiciel afgørelse fra Korkein hallinto-oikeus — Finland) (Direktiv 95/46/EF — anvendelsesområde — behandling og udveksling af personlige skatteoplysninger — beskyttelse af fysiske personer — ytringsfrihed)

21.2.2009   
            
            
               DA
            
            
               Den Europæiske Unions Tidende
            
            
               C 44/6
            
         Domstolens dom (Store Afdeling) af 16. december 2008 — Tietosuojavaltuutettu mod Satakunnan Markkinapörssi Oy og Satamedia Oy (anmodning om præjudiciel afgørelse fra Korkein hallinto-oikeus — Finland)
   (Sag C-73/07) (1)
   
   (Direktiv 95/46/EF - anvendelsesområde - behandling og udveksling af personlige skatteoplysninger - beskyttelse af fysiske personer - ytringsfrihed)
   (2009/C 44/10)
   Processprog: finsk
   Den forelæggende ret
   Korkein hallinto-oikeus
   Parter i hovedsagen
   
      Sagsøger: Tietosuojavaltuutettu
   
      Sagsøgte: Satakunnan Markkinapörssi Oy og Satamedia Oy
   Sagens genstand
   Anmodning om præjudiciel afgørelse — Korkein hallinto-oikeus — fortolkning af artikel 3, stk. 1, artikel 9 og 17 i Europa-Parlamentet og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (EFT L 281, s. 31) — anvendelsesområde — indsamling, offentliggørelse, videregivelse og behandling i en SMS-tjeneste af offentligt tilgængelige skatteoplysninger om fysiske personers løn- og kapitalindkomst samt formue
   Konklusion
   
               1)
            
            
               Artikel 3, stk. 1, i Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger skal fortolkes således, at der foreligger en aktivitet, der skal betragtes som »behandling af personoplysninger« i denne bestemmelses forstand, når oplysninger om fysiske personers løn- og kapitalindkomst samt formue:
               
                           —
                        
                        
                           indsamles fra skattemyndighedernes offentligt tilgængelige dokumenter og behandles med henblik på offentliggørelse
                        
                     
                           —
                        
                        
                           offentliggøres i en tryksag, i alfabetisk orden og inddelt efter indkomst i omfattende kommuneinddelte kataloger
                        
                     
                           —
                        
                        
                           videregives på en cd-rom med henblik på anvendelse i forretningsmæssigt øjemed
                        
                     
                           —
                        
                        
                           behandles i en sms-tjeneste, hvor mobiltelefonbrugere kan sende en tekstbesked med angivelse af en persons navn og hjemkommune til et givent nummer og som svar modtage oplysninger om den pågældende persons løn- og kapitalindkomst samt formue.
                        
                     
         
               2)
            
            
               Artikel 9 i direktiv 95/46 skal fortolkes således, at de aktiviteter, der er nævnt i spørgsmål 1a)-1d) vedrørende oplysninger, der stammer fra dokumenter, som er offentligt tilgængelige i henhold til national lovgivning, skal anses for aktiviteter, der udgør behandling af personoplysninger, som udelukkende finder sted »i journalistisk øjemed« i denne bestemmelses forstand, såfremt nævnte aktiviteter udelukkende har til formål at udbrede oplysninger, synspunkter eller ideer til offentligheden, hvilket det tilkommer den forelæggende ret at vurdere.
            
         
               3)
            
            
               Aktiviteter i form af behandling af personoplysninger som dem, der er omhandlet i spørgsmål 1c) og 1d) vedrørende personoplysninger fra offentlige myndigheders registre, som kun indeholder oplysninger, der som sådan allerede har været offentliggjort i medierne, henhører under anvendelsesområdet for direktiv 95/46.
            
         
      (1)  EUT C 95 af 28.4.2007.